O B E C R I CH V A L D

085 01 Bardejov

Číslo: 308/2020/358/Čo84-02 dňa 09.07.2020

**V E R E J N Á V Y H L Á Š K A**

# R O Z H O D N U T I E

**Obec** **Richvald**, ako príslušný stavebný úrad podľa § 117 a § 140 zákona číslo 50/1976 Zb. o  územnom plánovaní a stavebnom poriadku (stavebný zákon), v znení zmien a  doplnení, podľa vyhlášky MŽP SR č. 453/2000 Z.Z, vyhlášky č. 532/2002 Z.Z, ktorou sa vykonávajú niektoré ustanovenia stavebného zákona a  podľa § 46 a  nasl. zákona č. 71/1967 Zb. o správnom konaní (správny poriadok), posúdil návrh, zosúladil stanoviská uplatnené dotknutými orgánmi štátnej správy a posúdil námietky a vyjadrenia účastníkov konania pre navrhovateľa **Obec Lukov, Lukov 60, 086 05 Lukov,** (ďalej len navrhovateľ), ktorý podal dňa05.06.2020návrh na vydanie rozhodnutia o umiestnení stavby  **„Lukov – rekonštrukcia a rozšírenie vodovodnej siete„** a na podklade tohto vydáva podľa
§ 39 a 39a) stavebného zákona

**r o z h o d n u t i e o  u m i e s t n e n í s t a v b y**

**„Lukov – rekonštrukcia a rozšírenie vodovodnej siete„**

**Členenie stavby:** Stavebné objektySO 01 Rozšírenie vodovodnej siete 1

 SO 02 Rozšírenie vodovodnej siete 2

 SO 03 Rozšírenie vodovodnej siete 3

 SO 04 Rekonštrukcia vodomernej šachty

 SO 05 Rekonštrukcia šácht pri studniach

 SO 06 Rekonštrukcia vodojemu

 SO 07 Rekonštrukcia elektro rozvodnej siete

 SO 08 Navýšenie násypu vrtu CPH8

 SO 09 Výdajný automat na vodu

 Prevádzkové súbory PS 01 Vystrojenie vodomernej šachty

 PS 02 Vystrojenie vodojemu

 PS 03 Vystrojenie studní

Stavba sa bude realizovať podľa evidencie katastra nehnuteľnosti na pozemkochparcelách **CKN 440/1, CKN 312, CKN 1823/1 (EKN 1823/2), CKN 497/2** k.ú. **Lukov** a **CKN 1554/2, 1580/2, CKN 599/4, CKN 1531 (EKN 198/1) CKN 906 (EKN 198/1)** k.ú. **Venécia,** tak ako to je zakreslené v snímku z pozemkovej mapy, ktorý tvorí neoddeliteľnú súčasť tohto rozhodnutia.

Pre umiestnenie stavby a projektovú prípravu sa určujú tieto podmienky:

SO 01 Rozšírenie vodovodnej siete 1

1. Týmto územným rozhodnutím vo vymedzenom území bude umiestnený stavebný objekt SO 01 Rozšírenie vodovodnej siete 1.
2. Trasa navrhovaného vodovodného potrubia začne napojením na jestvujúce vodovodné potrubie PVC DN 100 v krajnici miestnej komunikácie navŕtavacím pásom DN100/DN80.
3. Navrhovaný vodovod bude o dĺžke 60,0 m, HDPE, DN 80. Ukončené bude podzemným hydrantom H16a.

SO 02 Rozšírenie vodovodnej siete 2

1. Týmto územným rozhodnutím vo vymedzenom území bude umiestnený stavebný objekt SO 02 Rozšírenie vodovodnej siete 2.
2. Trasa navrhovaného vodovodného potrubia bude napojením na jestvujúce vodovodné potrubie PVC DN 100, a to na oboch koncoch navrhovaného potrubia navŕtavacím pásom DN100/DN80.
3. Navrhovaný vodovod bude o dĺžke 252,0 m, HDPE, DN 80.
4. Súčasťou SO 02 bude aj zrušenie a znefunkčnenie časti vodovodného potrubia medzi hydrantmi H23 a H24 v dĺžke 124,0 m.

SO 03 Rozšírenie vodovodnej siete 3

1. Týmto územným rozhodnutím vo vymedzenom území bude umiestnený stavebný objekt SO 03 Rozšírenie vodovodnej siete 3.
2. Trasa navrhovaného vodovodného potrubia začne napojením na jestvujúce vodovodné potrubie PVC DN 100 navŕtavacím pásom DN100/DN80.
3. Navrhovaný vodovod bude o dĺžke 150,0 m, HDPE, DN 80. Ukončené bude podzemným hydrantom H6a.
4. Súčasťou SO 03 bude aj odbočka z navrhovaného potrubia, na ktorú sa napojí existujúce vodovodné potrubie DN 32 ktorým sú zásobované dva bytové domy.

SO 04 Rekonštrukcia vodomernej šachty

1. Týmto územným rozhodnutím vo vymedzenom území bude umiestnený stavebný objekt SO 04 Rekonštrukcia vodomernej šachty.
2. SO 04 predstavuje ošetrenie vnútorných povrchov šachty o celkovej ploche 19,3 m2, ošetrenie náterom povrchu poklopu, osadenie stúpačiek do priestoru šachty, vytvorenie ochranného zábradlia (oplotenia) okolo šachty o celkovej dĺžke 30 m.
3. V šachte sa realizuje PS 01.

SO 05 Rekonštrukcia šácht pri studniach

1. Týmto územným rozhodnutím vo vymedzenom území bude umiestnený stavebný objekt SO 05 Rekonštrukcia šácht pri studniach.
2. SO 05 predstavuje ošetrenie vnútorných povrchov, sanačný náter a hydrofóbny náter o celkovej ploche 43 m2, ošetrenie náterom povrchu poklopu, osadenie stúpačiek do priestoru šachty, výmena oplotenia, úprava vstupu.
3. V oboch šachtách sa realizuje výmena PS 03, napojenie signalizačných a výmena elektrických vedení šácht (SO 07).

SO 06 Rekonštrukcia vodojemu

1. Týmto územným rozhodnutím vo vymedzenom území bude umiestnený stavebný objekt SO 06 Rekonštrukcia vodojemu.
2. SO 06 predstavuje búracie práce a navrhované úpravy.
3. Búracie práce pozostávajú z vybúranie pôvodných sklobetónových okien, odstránenia a výmeny vnútorných omietok, odstránenia rebríkov, zábradlia, strešnej krytiny, demontáže elektroinštalácie, bleskozvodu a PS 02.
4. Navrhované úpravy pozostávajú z ošetrenia vnútorných a vonkajších povrchov, osadenia protipožiarnych dverí, osadenia nových rebríkov a zábradlia, kompletnej výmeny elektroinštalácie, osadenia rekuperátora vzduchu a realizácie novej strešnej konštrukcie.
5. Prestrešenie bude riešené zbíjanými väzníkmi, strešná krytina PVC fólia, nové oplechovanie a nové dažďové zvody. Bleskozvod rieši SO 07.

SO 07 Rekonštrukcia elektro rozvodnej siete

1. Týmto územným rozhodnutím vo vymedzenom území bude umiestnený stavebný objekt SO 07 Rekonštrukcia elektro rozvodnej siete.
2. SO 07 rieši elektroinštaláciu, napojenie zariadení, uzemnenie objektu vodojemu, optickú komunikačnú sieť jednotlivých studní, vodojemu a obecného úradu.
3. Elektroinštalácia pozostáva z výmeny silnoprúdových rozvodov, NN prípojky a merania spotreby el.energie.

SO 08 Navýšenie násypu vrtu CPH8

1. Týmto územným rozhodnutím vo vymedzenom území bude umiestnený stavebný objekt SO 08 Navýšenie násypu vrtu CPH8.
2. SO 08 rieši vybudovanie vyvýšeného násypu v blízkosti vrtu.
3. Násyp bude z lomového kameňa fr. 0-350 mm s dovoleným obsahom zeminy do 50% objemu násypu. Sklony násypov sú v pomere 1:1 a pôdorysný rozmer násypu je 10,0 x 9,2 m.

SO 09 Výdajný automat na vodu

1. Týmto územným rozhodnutím vo vymedzenom území bude umiestnený stavebný objekt SO 09 Výdajný automat na vodu.
2. SO 09 bude objekt jednopodlažný, nepodpivničený, zastrešený plochou strechou, krov drevený, krytina falcovaný plech, celková plocha objektu 1,8 m2.
3. Bude umiestnený na parc. CKN 497/2 k.ú. Lukov.

PS 01 Vystrojenie vodomernej šachty

1. PS 01 rieši výmenu (demontáž a následnú montáž) armatúr v existujúcej vodomernej šachte, na začiatku spotrebiska na trase prívodného potrubia z vodojemu.

PS 02 Vystrojenie vodojemu

1. PS 02 rieši výmenu (demontáž a následnú montáž) existujúceho vystrojenia (armatúry, potrubia, zariadenia) vodojemu v šachte vodojemu.

PS 03 Vystrojenie studní

1. PS 03 rieši vybavenie studní strojnotechnologickým zariadením na prečerpanie pitnej vody do vodojemu z vrtov CPH7 a CPH8.
2. PS rieši výmenu pôvodnej technológie a montáž novej technológie.
* Pred zahájením výkopových prác je potrebné vytýčiť jednotlivé podzemné siete ich správcami, aby nedošlo k ich prípadnému poškodeniu. Pri krížení a súbehu s ostatnými inžinierskymi sieťami je potrebné dodržať STN 73 6005. Náklady spojené s ich poškodením znáša investor na vlastný náklad. Výkopové práce sa zrealizujú strojne s ručným dokopaním a dočistením, steny ryhy sa zabezpečia pažením príložným. V ochrannom pásme podzemných vedení je potrebné použiť ručný výkop a riadiť sa pokynmi správcov PIS.
* Uloženie a materiál potrubia dodržať podľa schválenej projektovej dokumentácie.
* Výkopok na spätný zásyp bude ostávať na stavenisku a na vhodných miestach po dohode
s OcÚ Lukov.
* Zásyp ryhy a úprava povrchu do pôvodného stavu sa zrealizuje až po vykonaní tlakových skúšok.
* Príjazd na stavenisko bude zabezpečený po miestnych komunikáciách.

Dodržať podmienky dotknutých orgánov štátnej správy:

*Okresné riaditeľstvo hasičského a záchranného zboru v Bardejove, Štefánikova 685/1, 085 01 Bardejov, pod .č.: ORHZ-BJ2-2020/000163-003, zo dňa: 30.06.2020:* bez pripomienok.

*Regionálny úrad verejného zdravotníctva so sídlom v Bardejove, 085 67 Kuzmányho 18, P. O. BOX 67, pod. č.: BJ/2020/348-2, zo dňa: 26.06.2020*: bez pripomienok

*Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov, pod. č.: OU-BJ-OSZP-2020/006172-002, zo dňa. 04. 06. 2020:*

1. Dodržať podmienky určené v rozhodnutí Okresného úradu Bardejov – odboru životného prostredia č. 1808/1995 zo dňa 4.4.1997 a súčasne navrhnúť podmienky, aby nedošlo k ohrozeniu alebo znečisteniu povrchových a podzemných vôd počas výstavby.
2. Predložiť doklad, že stavba je v súlade s platným územným plánom obce.
3. Do projektovej dokumentácie stavby doplniť parcelné čísla pozemkov /C-KN, alebo E-KN).
4. V prípade, že sa navrhuje výrub stromov je potrebné požiadať príslušné orgány štátnej správy o vydanie povolenia resp. súhlasu.
5. Stavebný zákon nepozná pojem „rekonštrukciu“ navrhujeme opraviť v PD stavebná úprava.
6. Predložiť doklad, na základe ktorého bol navrhnutý objekt SO 08 Spevnenie brehu ( Q100 od spoločnosti SHMÚ).
7. Doloženia právoplatného územného rozhodnutia o umiestnení predmetnej vodnej stavby.
8. Stavebník musí preukázať doklad, že je vlastníkom pozemku, alebo že má k pozemku iné právo, ktoré ho oprávňuje zriadiť na ňom stavbu.
9. Predložiť vyjadrenie k stavebnému povoleniu t.j. ORHaZZ Bardejov, SVP š. p. Košice, OU Bardejov OPaK, OH správcov všetkých sieti, ktoré bude vodná stavba križovať a vyjadrenie ŠOP a krajiny Prešov.
10. K žiadosti o stavebné povolenie je potrebné uviesť zoznam účastníkov stavebného konania.
11. Stavebno-technické riešenie musí zodpovedať požiadavkám ochrany podzemných a povrchových vôd.
12. V rámci realizácie stavebných prác je možné použiť len stavebné mechanizmy v bezchybnom technickom stave a len také stavebné materiály, ktoré neohrozia kvalitu povrchových vôd v predmetnej lokalite.
13. Pri zaobchádzaní so znečisťujúcimi látkami je potrebné dodržiavať ustanovenie § 39 vodného zákona s ním súvisiace právne a osobitné predpisy, ktoré ustanovujú za akých podmienok možno s takýmito látkami zaobchádzať z hľadiska ochrany kvality povrchových a podzemných vôd.
14. Zabezpečiť, aby počas realizácie stavby a užívaní nedošlo k ohrozeniu, alebo poškodeniu povrchových a podzemných vôd.
15. Zabezpečiť zaškolenie zamestnancov a oboznámiť ich s osobitnými predpismi, bezpečnostnými predpismi a s podmienkami určenými na zaobchádzanie so znečisťujúcimi látkami z hľadiska ochrany vôd.
16. Pri uskutočňovaní stavby neuskladňovať stavebný materiál, stroje a zariadenia v prietočnom profile vodného toku a v záplavovom území.

*Slovenský vodohospodársky podnik, štátny podnik, Odštepný závod Košice, Ďumbierska 14, 041 59 Košice, (Správa povodia Bodrogu, M. R. Štefánika 25, 075 01 Trebišov), pod. č.: CS SVP OZ KE 2730/2020/2, zo dňa. 25. 5. 2020:* bez pripomienok.

*Slovenský vodohospodársky podnik, štátny podnik, Odštepný závod Košice, Ďumbierska 14, 041 59 Košice, (Správa povodia Bodrogu, M. R. Štefánika 25, 075 01 Trebišov), pod. č.: CS SVP OZ KE 25/2020/58, zo dňa. 23. 6. 2020:* bez pripomienok.

*Východoslovenská distribučná a. s., Mlynská 31, 042 91 Košice, pod .č.: 9825/2020, zo dňa: 19.06.2020:*

1. Pred začatím zemných prác si objednajte vytýčenie káblov zaslaním objednávky a mapového podkladu s vyznačenou záujmovou oblasťou na e-mailovú adresu: skripko\_stefansdas.sk, tel. 055 610 2792 – Ing. Štefan Škripko, alebo stolicny\_petervsdas.sk, tel. 055 610 2213 – Ing. Peter Stoličný
2. V prípade, Že bude križované naše podzemné vedenie, alebo dôjde ku súbehu plánovaného výkopu s ním, je bezpodmienečne nutné zaistiť naše vedenie proti vzniku previsu.
3. Odkryté vedenie musí byť chránené proti mechanickému poškodeniu.
4. Pri križovaní, resp. súbehu nášho vedenia s novo ukladanými inžinierskymi sieťami musia byť dodržané minimálne vzdialenosti, stanovené v STN 73 6005 Zmena a) tab. 1,2.
5. Pred zasypaním odkrytého kábla Východoslovenskej distribučnej a.s. žiadame, aby bol prizvaný zástupca našej spoločnosti kvôli kontrole nepoškodenosti vedenia.
6. Zástupcu našej spoločnosti žiadame kontaktovať minimálne 2 pracovné dni pred zasypaním odkrytého kábla. Kontakt na zástupcu našej spoločnosti: tel. 055 6104168, 055 6104169.
7. Pri zmene kategórie priestoru (povrchu) nad jestvujúcimi NN a VN podzemnými vedeniami v zmysle STN 73 6005 (chodník, vozovka, voľný terén) je potrebné na náklady stavebníka doplniť podľa potreby ochranu el. káblov proti ich mechanickému poškodeniu v súlade s normami STN 34 1050, STN 33 2000-5-52 a 73 6005.

*Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov, pod. č.. OU-BJ-OSZP-2020/006022-002, zo dňa: 13. 05. 2020:*

1. Pri realizácii stavby dodržiavať hierarchiu odpadového hospodárstva, to znamená predchádzať vzniku odpadov, uprednostňovať prípravu na opätovné použitie, recykláciu, iné zhodnocovanie odpadov (energetické zhodnocovanie) pred ich zneškodnením.
2. Odovzdať odpady len osobe oprávnenej na nakladanie s odpadmi.
3. Stavebné odpady vznikajúce pri výstavbe, údržbe, rekonštrukcii alebo demolácii komunikácie materiálovo zhodnotiť pri výstavbe, rekonštrukcii alebo údržbe komunikácií.
4. Dodržiavať povinnosti držiteľa odpadu podľa §14 zákona č.79/2015 Z.z. o odpadoch a o zmene a doplnení niektorých zákonov v znení neskorších predpisov.
5. V prípade vzniku nebezpečných odpadov pri realizácii predmetnej stavby nakladať s nimi v súlade s ustanovením §25 zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov a plniť povinnosti pri preprave nebezpečného odpadu na území SR podľa §26 zákona č.79/2015 Z.z. o odpadoch a o zmene a doplnení niektorých zákonov v znení neskorších predpisov.
6. Držiteľ odpadu je povinný skladovať odpad najdlhšie jeden rok alebo zhromažďovať odpad najdlhšie jeden rok pred jeho zneškodnením alebo najdlhšie tri roky pred jeho zhodnotením, na dlhšie zhromažďovanie odpadu je povinnosťou pôvodcu odpadu požiadať o súhlas orgán štátnej správy odpadového hospodárstva.
7. Ku kolaudačnému konaniu predložiť evidenciu o druhoch a množstve odpadov vzniknutých pri realizácii predmetnej stavby a o nakladaní s nimi a doklad o zabezpečení zhodnotenia resp. zneškodnenia odpadov z predmetnej stavby.

*Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov, pod .č.: OU-BJ-OSZP-2020/006036-02, zo dňa: 20. 05. 2020:*

1. Pri realizácii stavby Lukov – Rekonštrukcia a rozšírenie vodovodnej siete dbať na ochranu migrujúcich chránených živočíchov.
2. V prípade potreby výrubu drevín je žiadateľ povinný požiadať orgán ochrany prírody a krajiny o súhlas na výrub drevín podľa § 47 zákona o ochrane prírody a krajiny.

*Východoslovenská distribučná a. s., Mlynská 31, 042 91 Košice, pod .č.: 7315/2020, zo dňa: 12.05.2020:* bez pripomienok

Pripomienky účastníkov konania: boli skoordinované a zahrnuté do podmienok tohto rozhodnutia.

Rozhodnutie o námietkach účastníkov konania: Pri konaní neboli vznesené žiadne námietky.

Toto rozhodnutie platí v zmysle § 40 odst. 1 stavebného zákona tri roky odo dňa, kedy nadobudlo právoplatnosť, nestráca však platnosť, pokiaľ bude v tejto lehote podaná žiadosť o vydanie stavebného povolenia.

## O d ô v o d n e n i e

Navrhovateľ Obec Lukov, Lukov 60, 086 05 Lukov, podal dňa05.06.2020 návrh na vydanie rozhodnutia o umiestnení stavby„Lukov – rekonštrukcia a rozšírenie vodovodnej siete„ na pozemkochparcelách CKN 440/1, CKN 312, CKN 1823/1 (EKN 1823/2), CKN 497/2 k.ú. Lukov a CKN 1554/2, 1580/2, CKN 599/4, CKN 1531 (EKN 198/1) CKN 906 (EKN 198/1) k.ú. Venécia.

Stavebný úrad oznámil verejnou vyhláškou podľa § 36 stavebného zákona začatie územného konania všetkým známym účastníkom konania dňa 12.06.2020 a dňa 08.07.2020vykonal ústne konanie spojené s miestnym zisťovaním.

Stavebný úradposúdil návrh na vydanie územného rozhodnutia o umiestnení líniovejstavby podľa § 37, 39, 39a) stavebného zákona a zistil, že umiestnenie stavby vyhovuje všeobecným technickým požiadavkám na výstavbu.

Svoje stanoviská oznámili vyššie uvedené organy štátnej správy a samosprávy. Ich podmienky sú zahrnuté do podmienok tohto rozhodnutia.

Na základe vyššie uvedených skutočností stavebný úrad rozhodol tak, ako je to uvedené vo výrokovej časti tohto rozhodnutia.

## P o u č e n i e

Podľa § 54 zákona č. 71/1967 Zb. o správnom konaní proti tomuto rozhodnutiu možno podať odvolanie v lehote do 15 dní odo dňa doručenia rozhodnutia naObec Richvald, 085 01 Bardejov.

Toto rozhodnutie je po vyčerpaní riadnych opravných prostriedkov preskúmateľné príslušným súdom.

Mgr. Zuzana Germanová

 starosta obce Richvald

Doručuje sa:

1. Obec Lukov, Lukov 60, 086 05 Lukov
2. Okresný úrad Bardejov, Odbor starostlivosti o životné prostredie, Dlhý rad 16,

 085 01 Bardejov

1. Východoslovenská vodárenská spoločnosť, a.s., závod Bardejov, Duklianska 3,

085 01 Bardejov

1. Východoslovenská distribučná, a.s., Mlynská 31, 042 91 Košice
2. SPP – Distribúcia, a.s., Mlynské nivy 44/b, 825 11 Bratislava
3. Okresné riaditeľstvo Hasičského a záchranného zboru v Bardejove, Štefánikova 685/1,
085 01 Bardejov
4. Regionálny úrad verejného zdravotníctva so sídlom v Bardejove, Kuzmányho 18, P.O.BOX 67 085 67 Bardejov
5. Slovenský vodohospodársky podnik, š.p., Odštepný závod Košice, Správa povodia Bodrogu, M.R.Štefánika 25, 075 01 Trebišov

1x spis

Ostatní účastníci sa upovedomujú formou verejnej vyhlášky.

vyvesené dňa : sňaté dňa :

pečiatka a podpis pečiatka a podpis

Toto rozhodnutie v súlade s § 26 zákona č. 71/1967 o správnom konaní sa doručuje formou verejnej vyhlášky a musí byť vyvesené po dobu 15 dní na verejnej úradnej tabuli obce Richvald a obce Lukov a súčasne zverejnené iným spôsobom v mieste obvyklom.

 Podľa § 26 ods. 1) zákona č. 71/1967 o správnom konaní cit.: *"Doručenie verejnou vyhláškou použije správny orgán v prípade, keď účastníci konania alebo ich pobyt nie sú mu známi, alebo pokiaľ to ustanovuje osobitný zákon."*

 Podľa § 26 ods. 1) zákona č. 71/1967 o správnom konaní cit.: *"Doručenie verejnou vyhláškou sa vykoná tak, že sa písomnosť vyvesí po dobu 15 dní na úradnej tabuli správneho orgánu. Posledný deň tejto lehoty je dňom doručenia. Správny orgán zverejňuje písomnosť súčasne na svojom webovom sídle, ak ho má zriadené a ak je to vhodné aj iným spôsobom v mieste obvyklým, najmä v miestnej tlači, rozhlase alebo na dočasnej úradnej tabuli správneho orgánu na mieste, ktorého sa konanie týka."*